મારા પિતાની નોકરી મુંબઈ મ્યુનિસિપાલિટીમાં હતી. અમને મ્યુનિસિપાલિટીના વિભાગો અને કામગીરી વિશે વિગતવાર સમજાવતા. મ્યુનિસિપાલિટી મુંબઈનાં ઘણાં મહત્ત્વનાં કામો કરે છે, જેવાં કે કચરો ઊંચકવો, સ્કૂલ, દવાખાનાં, રસ્તા બાંધવા, પાણી પહોંચાડવું વગરે વગેરે. મ્યુનિસિપાલિટીના કર્મચારીઓએ ભેગા મળી બોરીવલીમાં સોસાયટી બનાવી. મારા પિતા ઘણા ખુશ હતા અને અમને મલાડથી બોરીવલી રહેવાનું થયુ. બોરીવલી એ જમાનામાં હિલ સ્ટેશન જેવું ગણાતું. મજા બહુ વર્ષ ન ટકી.